รัฐบาลไทย-ข่าวทำเนียบรัฐบาล-พม. จับมือ บริษัท บางจาก คอร์ปอเรชั่น จำกัด (มหาชน) ลงนามความร่วมมือจ้างงานผู้สูงอายุและคนพิการ กว่า 100 อัตรา ในปั๊มน้ำมันทั่วประเทศ
วันศุกร์ที่ 7 ธันวาคม 2561
พม. จับมือ บริษัท บางจาก คอร์ปอเรชั่น จํากัด (มหาชน) ลงนามความร่วมมือจ้างงานผู้สูงอายุและคนพิการ กว่า 100 อัตรา ในปั๊มน้ํามันทั่วประเทศ
พม. จับมือ บริษัท บางจาก คอร์ปอเรชั่น จํากัด (มหาชน) ลงนามความร่วมมือจ้างงานผู้สูงอายุและคนพิการ กว่า 100 อัตรา ในปั๊มน้ํามันทั่วประเทศ
วันที่6 ธ.ค. 61เวลา 15.30 น.พลเอก สุรศักดิ์ ศรีศักดิ์ ผู้ช่วยรัฐมนตรีประจํากระทรวงการพัฒนาสังคมและความมั่นคงของมนุษย์เป็นประธานในพิธีลงนามในบันทึกข้อตกลงความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) โดยกรมกิจการผู้สูงอายุ (ผส.) และกรมส่งเสริมและพัฒนาคุณภาพชีวิตคนพิการ (พก.) กับบริษัท บางจาก คอร์ปอเรชั่น จํากัด (มหาชน) เพื่อร่วมส่งเสริมการมีรายได้และมีงานทําของผู้สูงอายและคนพิการ โดยมีนางไพรวรรณ พลวัน อธิบดีกรมกิจการผู้สูงอายุและนางธนาภรณ์ พรมสุวรรณ อธิบดีกรมส่งเสริมและพัฒนาคุณภาพชีวิตคนพิการร่วมลงนามในบันทึกข้อตกลงฯ ณ บริษัท บางจาก คอร์ปอเรชั่น จํากัด (มหาชน) (สํานักงานใหญ่) อาคารเอ็ม ทาวเวอร์ ชั้น 8 ถนนสุขุมวิท เขตพระโขนง กรุงเทพฯ
พลเอก สุรศักดิ์กล่าวว่า กระทรวงการพัฒนาสังคมและความมั่นคงของมนุษย์ (พม.) เป็นหน่วยงานหลักของรัฐบาลในการขับเคลื่อนงานด้านสังคมที่รับผิดชอบในการช่วยเหลือคุ้มครองและพัฒนาศักยภาพประชาชนกลุ่มเป้าหมาย โดยเฉพาะอย่างยิ่ง กลุ่มผู้สูงอายุและคนพิการ เพื่อมุ่งให้คนอยู่ดีมีสุขในสังคมคุณภาพอย่าง "มั่นคง มั่งคั่ง ยั่งยืน” และจะไม่ทิ้งใครไว้ข้างหลัง ด้วยการยกระดับคุณภาพชีวิต ลดความเหลื่อมล้ํา และสร้างความเป็นธรรม สําหรับกลุ่มผู้สูงอายุที่มีจํานวนเพิ่มขึ้นอย่างต่อเนื่อง โดยในปี 2564 ประเทศไทยจะเข้าสู่สังคมผู้สูงอายุโดยสมบูรณ์ (Aged Society) กระทรวง พม. จึงได้ดําเนินมาตรการขับเคลื่อน ระเบียบวาระแห่งชาติ เรื่อง สังคมสูงอายุ ด้วยเป้าหมายให้ผู้สูงอายุเป็น Active Ageing: Healthy Security Participation ด้วยการส่งเสริมสนับสนุนการมีงานทําและการสร้างรายได้สําหรับผู้สูงอายุที่ต้องการทํางานและให้มีงานทําเพิ่มขึ้น ด้วยการกําหนดงาน อาชีพ และระยะเวลาที่เหมาะสม รวมทั้งการสร้างผลิตภัณฑ์ที่เป็นแบรนด์ของผู้สูงอายุ ซึ่งสอดคล้องกับแผนผู้สูงอายุแห่งชาติ ฉบับที่ 2 (พ.ศ.2545 - 2564) ตามมติคณะรัฐมนตรีเมื่อวันที่ 8 พ.ย. 2559 เห็นชอบมาตรการรองรับสังคมผู้สูงอายุ 4 มาตรการ ได้แก่ 1) การจ้างงานผู้สูงอายุ 2) การสร้างที่พักสําหรับผู้สูงอายุ 3) สินเชื่อที่อยู่อาศัยสําหรับผู้สูงอายุ และ 4)การบูรณาการระบบบําเหน็จบํานาญแห่งชาติ
พลเอก สุรศักดิ์กล่าวต่อไปว่า สําหรับกลุ่มคนพิการ กระทรวง พม. ได้กําหนดนโยบายส่งเสริมและพัฒนาคุณภาพชีวิตคนพิการให้สามารถดํารงชีวิตในสังคมได้อย่างเท่าเทียมในสังคม จากการมีรายได้และมีงานทําอย่างมั่นคงและยั่งยืน ด้วยคุณค่าและศักดิ์ศรี ซึ่งเป็นไปตามพระราชบัญญัติส่งเสริมและพัฒนาคุณภาพชีวิตคนพิการ พ.ศ. 2550 และที่แก้ไขเพิ่มเติม ที่กําหนดประเด็นด้านการส่งเสริมการจ้างงานคนพิการตามกฎหมาย ในอัตราส่วน 100 : 1 กับสถานประกอบการเอกชน และหน่วยงานภาครัฐ ดังนั้น จะเห็นได้ว่าภาครัฐได้ตระหนักถึงความสําคัญในการส่งเสริมผู้สูงอายุและคนพิการให้มีรายได้และมีงานทําตามนโยบายประชารัฐเพื่อสังคมของรัฐบาล ด้วยการบูรณาการความร่วมมือกับภาคีเครือข่ายทุกภาคส่วนทั้งภาครัฐ เอกชน และประชาสังคม
พลเอก สุรศักดิ์กล่าวต่ออีกว่า สําหรับการจ้างงานผู้สูงอายุและคนพิการ นั้น บริษัท บางจากกรีนเนท จํากัด (บริษัทในเครือ) และ บริษัท บางจาก คอร์ปอเรชั่น จํากัด (มหาชน) มีความประสงค์รับสมัครพนักงานผู้สูงอายุ จํานวน 100 อัตรา ในตําแหน่งพนักงานบริการ และพนักงานทําความสะอาด ในสถานีบริการน้ํามันบางจาก 217 สาขาทั่วประเทศ ส่วนบริษัท บางจากรีนเนท จํากัด มีความประสงค์รับสมัครพนักงานผู้สูงอายุ จํานวน 20 อัตรา ในตําแหน่งพนักงานสต๊อกสินค้าและจัดเรียงสินค้าภายในร้านสะดวกซื้อ "SPAR” อีกทั้งให้การสนับสนุนสินค้าของผู้สูงอายุและคนพิการ โดยการนําไปวางจําหน่ายในร้านสะดวกซื้อ "SPAR” อาทิ 1) ยําปลาดุกฟู ของนายจตุรงค์ ศรีรอด (ลุงแดง) ผู้สูงอายุที่ได้รับเงินสนับสนุนจากกองทุนผู้สูงอายุ 2) ตุ๊กตายาดมปทัยทิพย์ ของนางปทัยทิพย์ ศักดาวิษรัตน์ และ 3) คลังปัญญากระเป๋าผ้า ของศูนย์ส่งเสริมอาชีพคนพิการ (โรงงานปีคนพิการสากล) เป็นต้น
"ทั้งนี้ กระทรวง พม. ขอขอบคุณบริษัท บางจาก คอร์ปอเรชั่น จํากัด (มหาชน) ที่ได้ตระหนักถึงความสําคัญของการพัฒนา คุณภาพชีวิตผู้สูงอายุและคนพิการ โดยร่วมเป็นส่วนหนึ่งทีสําคัญในการเสริมสร้างความมั่นคงทางเศรษฐกิจ ด้วยการจ้างงานผู้สูงอายุและคนพิการให้สามารถทํางานในตําแหน่งที่เหมาะสม รวมทั้งสนับสนุนผลิตภัณฑ์ของผู้สูงอายุและคนพิการ ซึ่งเป็นการประสาน พลังประชารัฐอย่างเป็นรูปธรรม ทําให้ผู้สูงอายุและคนพิการได้มีอาชีพและรายได้อย่างมั่นคง ส่งผลให้สามารถช่วยเหลือตัวเองได้ ลดการพึ่งพิงจากครอบครัว และดํารงชีวิตอยู่ในสังคมได้อย่างมีคุณค่าและมีศักดิ์ศรี เพียงสังคมให้โอกาส เกียรติ กําลังใจซึ่งกันและกัน”พลเอก สุรศักดิ์กล่าวในตอนท้าย